
32 DR.30.9.2002 
 

 

Dengan itu, Tuan Yang di-Pertua, saya minta supaya kerajaan dapat melaku- 
kan sesuatu supaya rakyat lain seperti beliau terutama warga kota bukan sahaja akan 
meningkatkan kesedaran terhadap denggi tetapi lebih daripada itu lagi. Kerajaan mem- 
belanjakan begitu banyak wang untuk menyedarkan rakyat akan bahaya denggi tetapi 
ramai rakyat yang masih belum atau tidak mahu sedar akan padah yang dibawa oleh 
wabak ini.   

Saya mencadangkan supaya kerajaan menukar taktik yang hanya menyedar- 
kan rakyat tentang denggi kepada mengajarkan rakyat mengenai denggi. Rakyat 
mestilah diajar bahawa denggi adalah merupakan satu penyakit yang masih belum ada 
penawarnya. Bahawa terkena denggi mungkin mengundang maut ke satu tahap 
sehingga rakyat akan bangun bertindak dengan  sendiri bagi mencegah diri mereka dan 
keluarga mereka dari dijangkiti wabak ini. Dengan ini saya mencadangkan agar 
Kementerian Kesihatan dapat mengadakan satu strategi yang menyeluruh tentang 
cara-cara mengesan dan bagaimana untuk menghapuskan ancaman denggi ini. 

 Tuan Yang di-Pertua, di sini saya ingin menceritakan sedikit pengalaman 
peribadi saya. Untuk pengetahuan Dewan yang mulia ini, salah seorang anak 
perempuan saya pernah dijangkiti demam denggi berdarah sehingga doktor khuatir dia 
mungkin kehilangan nyawanya.  Ini kerana, dengan izin, blood palette nya telah turun 
ke satu tahap yang begitu rendah. Mujurlah dengan kecekapan para doktor dan kaki- 
tangan perubatan di HUKM, akhirnya beliau berjaya diubati. 

 Dan dipanjangkan cerita, seorang lagi anak buah telah dijangkiti denggi dan 
ketika sedang dalam perjalanan menemui saya di Amerika Syarikat dan telah singgah 
di London. Yang memburukkan lagi keadaannya, doktor-doktor di sana, termasuk 
doktor pakar, tidak mengenali atau mengetahui akan symptom denggi. Jadi gagal untuk 
memberi rawatan sewajarnya kepada anak saya. Saya tidak pasti sama ada doktor-
doktor di luar negara diberi pendedahan terhadap denggi, akan tetapi nyawa anak saya 
sedang diancam pada waktu itu. Di sini saya menyarankan agar kita dapat memper- 
tingkatkan pengetahuan dan maklumat tentang denggi kepada semua pengamal 
perubatan di seluruh dunia, termasuk negara-negara yang tidak pernah dijangkiti wabak 
denggi.   

 Tuan Yang di-Pertua, kaedah yang digunakan sekarang apabila denggi 
dikesan, seperti fogging, hanyalah satu cara kuratif dan bukannya mencegah 
pembiakan aedes.  Sebagai langkah jangka panjang untuk menentang wabak denggi, 
saya menyarankan agar kerajaan dapat meneruskan usaha untuk mencari penawar 
denggi ini. Kita mestilah menambahkan peruntukan di dalam bajet, meningkatkan 
kemudahan dan kebolehan penyelidik kita agar dapat mencari vaksin bagi denggi. Jika 
penyakit seperti barah pun kini ada boleh diubati, mengapa tidak denggi? Saya 
difahamkan terdapat cara perubatan Cina yang mencampurkan beberapa jenis herba 
dan akar kayu, didakwa boleh menyembuhkan denggi dan menjadi vaksin tetapi ia 
masih belum diuji daripada segi kajian perubatan yang betul. 

 Menurut laporan The Center for the Study of Drug Development, Boston, yang 
dikeluarkan pada 7 Disember 2001, syarikat pengeluar ubat multinasional membelanja- 
kan kira-kira USD802 juta untuk menghasilkan ubat dan vaksin baru. Pembangunan 
ubat dan vaksin baru pula selalunya memerlukan tempoh 12 tahun.  Jadi, wajarlah kita 
memulakan penyelidikan untuk mencari penawar denggi daripada sekarang kerana ia 
akan memakan masa untuk disiapkan.   

 Tuan Yang di-Pertua, menyentuh isu pembangunan ini, saya ingin menyentuh 
sedikit tentang pelaksanaan Dasar Ekonomi Baru semenjak 30 tahun yang lalu di 
dalam pembentukan satu kelas menengah rakyat Malaysia, yang menjadi teras kepada 
pembangunan golongan satu bangsa Malaysia. Golongan ini bertumpu di Kuala 
Lumpur ekoran pemusatan sektor pentadbiran awam dan perekonomian di sini. Pen-   
capaian yang memberangsangkan oleh golongan ini menyedut aspirasi masyarakat 
luar bandar untuk berhijrah ke Kuala Lumpur, demi mengejar kehidupan yang lebih 
baik.   

Proses migrasi inilah yang menjadi faktor utama yang mendorong Kuala 
Lumpur mengalami transformasi sosial yang melampaui jangkauan perancangan pihak 
berkuasa. Dalam hal ini, saya ingin bertanya, apakah perancangan dan dasar 
pembangunan Kuala Lumpur yang kini digunapakai oleh kerajaan dan sama ada ianya 
dapat diberi penekanan untuk tempoh 20-30 tahun yang akan datang.   



Dengan itu, Tuan Yang di-Pertua, saya minta supaya kerajaan dapat melaku- kan sesuatu supaya rakyat lain seperti beliau terutama warga kota bukan sahaja akan meningkatkan kesedaran terhadap denggi tetapi lebih daripada itu lagi. Kerajaan mem- belanjakan begitu banyak wang untuk menyedarkan rakyat akan bahaya denggi tetapi ramai rakyat yang masih belum atau tidak mahu sedar akan padah yang dibawa oleh wabak ini. Saya mencadangkan supaya kerajaan menukar taktik yang hanya menyedar- kan rakyat tentang denggi kepada mengajarkan rakyat mengenai denggi. Rakyat mestilah diajar bahawa denggi adalah merupakan satu penyakit yang masih belum ada penawarnya. Bahawa terkena denggi mungkin mengundang maut ke satu tahap sehingga rakyat akan bangun bertindak dengan sendiri bagi mencegah diri mereka dan keluarga mereka dari dijangkiti wabak ini. Dengan ini saya mencadangkan agar Kementerian Kesihatan dapat mengadakan satu strategi yang menyeluruh tentang cara-cara mengesan dan bagaimana untuk menghapuskan ancaman denggi ini. Tuan Yang di-Pertua, di sini saya ingin menceritakan sedikit pengalaman peribadi saya. Untuk pengetahuan Dewan yang mulia ini, salah seorang anak perempuan saya pernah dijangkiti demam denggi berdarah sehingga doktor khuatir dia mungkin kehilangan nyawanya. Ini kerana, dengan izin, blood palette nya telah turun ke satu tahap yang begitu rendah. Mujurlah dengan kecekapan para doktor dan kaki- tangan perubatan di HUKM, akhirnya beliau berjaya diubati. Dan dipanjangkan cerita, seorang lagi anak buah telah dijangkiti denggi dan ketika sedang dalam perjalanan menemui saya di Amerika Syarikat dan telah singgah di London. Yang memburukkan lagi keadaannya, doktor-doktor di sana, termasuk doktor pakar, tidak mengenali atau mengetahui akan symptom denggi. Jadi gagal untuk memberi rawatan sewajarnya kepada anak saya. Saya tidak pasti sama ada doktor- doktor di luar negara diberi pendedahan terhadap denggi, akan tetapi nyawa anak saya sedang diancam pada waktu itu. Di sini saya menyarankan agar kita dapat memper- tingkatkan pengetahuan dan maklumat tentang denggi kepada semua pengamal perubatan di seluruh dunia, termasuk negara-negara yang tidak pernah dijangkiti wabak denggi. Tuan Yang di-Pertua, kaedah yang digunakan sekarang apabila denggi dikesan, seperti fogging, hanyalah satu cara kuratif dan bukannya mencegah pembiakan aedes. Sebagai langkah jangka panjang untuk menentang wabak denggi, saya menyarankan agar kerajaan dapat meneruskan usaha untuk mencari penawar denggi ini. Kita mestilah menambahkan peruntukan di dalam bajet, meningkatkan kemudahan dan kebolehan penyelidik kita agar dapat mencari vaksin bagi denggi. Jika penyakit seperti barah pun kini ada boleh diubati, mengapa tidak denggi? Saya difahamkan terdapat cara perubatan Cina yang mencampurkan beberapa jenis herba dan akar kayu, didakwa boleh menyembuhkan denggi dan menjadi vaksin tetapi ia masih belum diuji daripada segi kajian perubatan yang betul. Menurut laporan The Center for the Study of Drug Development, Boston, yang dikeluarkan pada 7 Disember 2001, syarikat pengeluar ubat multinasional membelanja- kan kira-kira USD802 juta untuk menghasilkan ubat dan vaksin baru. Pembangunan ubat dan vaksin baru pula selalunya memerlukan tempoh 12 tahun. Jadi, wajarlah kita memulakan penyelidikan untuk mencari penawar denggi daripada sekarang kerana ia akan memakan masa untuk disiapkan. Tuan Yang di-Pertua, menyentuh isu pembangunan ini, saya ingin menyentuh sedikit tentang pelaksanaan Dasar Ekonomi Baru semenjak 30 tahun yang lalu di dalam pembentukan satu kelas menengah rakyat Malaysia, yang menjadi teras kepada pembangunan golongan satu bangsa Malaysia. Golongan ini bertumpu di Kuala Lumpur ekoran pemusatan sektor pentadbiran awam dan perekonomian di sini. Pen- capaian yang memberangsangkan oleh golongan ini menyedut aspirasi masyarakat luar bandar untuk berhijrah ke Kuala Lumpur, demi mengejar kehidupan yang lebih baik. Proses migrasi inilah yang menjadi faktor utama yang mendorong Kuala Lumpur mengalami transformasi sosial yang melampaui jangkauan perancangan pihak berkuasa. Dalam hal ini, saya ingin bertanya, apakah perancangan dan dasar pembangunan Kuala Lumpur yang kini digunapakai oleh kerajaan dan sama ada ianya dapat diberi penekanan untuk tempoh 20-30 tahun yang akan datang.